《喻邦相邀游三岩寺观飞雨泉分得名字》
明代·游朴

谁遣流泉泻石硡，阳侯应与巨灵争。一天飞雨晴空堕，五夜明河白昼倾。

影入尊垒堪并醉，润沾衣袂有余清。无人为赋青莲句，不分匡山独擅名。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。